यस्तै उपप्रधानमन्त्री प्रकाशमान सिंह पनि सुनप्रेमी नै देखिएका छन् । सिंहसँग ६५ तोला सुन छ । सिंहले पनि आफूसँग केही हीराजवाहरातको गहना भए पनि त्यसको परिमाण खुलाएका छैनन् । सिंहले गहनाको स्रोतका रूपमा पैत्रिक सम्पत्ति र दाइजो नै रहेको उल्लेख गरेका छन् । यस्तै श्रम तथा रोजगार राज्यमन्त्री टेकबहादुर गुरुङ पनि सुनलगायत अन्य सम्पत्तिका कारण निकै धनी मन्त्रीका रूपमा रहेका छन् । गुरुङसँग ७५ तोला सुन छ । यस्तै तीन किलो चाँदी रहेको पनि गुरुङले आफ्नो सम्पत्ति विवरणमा देखाएका छन् । यस्तै गुरुङसँग पाँच लाखबराबरको मुगा पत्थरको गहनासमेत छ ।
